Ryan Giggs

Ryan Giggs (kodanikunimega Ryan Joseph Wilson; sündinud 29. novembril 1973 Cardiffis) on Walesi jalgpallitreener ja endine jalgpallur (vasakpoolkaitsja). 2018. aastast on ta Walesi jalgpallikoondise peatreener. Ryan Giggs kolis seitsmeaastaselt perega Manchesteri. Giggs debüteeris Manchester Unitedis 1991. aastal. Ta mängis kogu karjääri Manchester Unitedis ja lõpetas seal jalgpallurikarjääri 2014. aasta mais. Giggsi nimel on palju Premier League'i rekordeid. Ta on tulnud kõige rohkem kordi Inglismaa meistriks (11 korda). Ta on osalenud 632 mängus, millega on kõige rohkem mänge pidanud väljakumängija. Sealjuures ei ole ta kordagi punast kaarti saanud. Ta on andnud kõige rohkem resultatiivseid sööte (vastavat statistikat peetakse alates 2002). Ta on ainus, kes skoorinud kõigil 19 Premier League'i hooajal, ja üks kahest Sol Campbelli kõrval, kes mänginud igal hooajal. Nende kohtumiste jooksul on ta löönud 110 väravat, millega ta on Manchester Unitedi resultatiivseim ja üldse teine pallur, kes löönud ühe klubi kasuks 100 väravat (esimene oli Matthew Le Tissier). Ta on ainus jalgpallur, kes värava löönud 11 järjestikusel UEFA Meistrite Liiga hooajal (1996-97 kuni 2006–07). Kokku on ta löönud värava 14 Meistrite Liiga hooajal (see on siiski üksnes klubi rekord). Ta on kõige resultatiivsem Briti saarte mängija Meistrite liigas, ehkki üldarvestuses alles 14. (ilma eelringideta). Esimest korda mängis Giggs Walesi jalgpallikoondises 1991, saades klubi kõigi aegade noorimaks koondislaseks. 1998 ületas selle rekordi Ryan Green. Giggs mängis Walesi ridades aastatel 1991–2007 kokku 64 mängu ja lõi neis 12 väravat. Esimese värava Walesi koosseisus lõi ta 31. märtsil 1993 Cardiffis 1994. aasta MM-i kvalifikatsiooniturniiril Belgia jalgpallikoondise vastu 2:0 lõppenud mängus. Ühe korra lõi ta ka kaks väravat: 12. oktoobril 2005 Cardiffis 2006. aasta MM-i kvalifikatsioonis Aserbaidžaani jalgpallikoondise vastu 2:0 lõppenud mängus. Aserbaidžaani vastu lõi ta 3 ja Belgia vastu 2 väravat, ülejäänud väravad eri meeskondadele. Walesi koondisega Giggs suurt edu ei saavutanud. Parimaks jäi 2004. aasta EM-i kvalifikatsioon, kus Wales oli loositud neljandasse tugevusgruppi, kuid lõpetas selle teisena, edestades teises tugevusgrupis olnud Serbia ja Montenegro jalgpallikoondist (kuigi kaotas mõlemad omavahelised mängud) ja kolmandas tugevusgrupis olnud Soome jalgpallikoondist (viik kodus ja võit võõrsil). Wales oli ainus, kes suutis võita alagrupivõitjat Itaalia jalgpallikoondist. Giggs alustas iga mängu algkoosseisus ja lõi ühe värava (4:0 koduvõidus Aserbaidžaani vastu viimase värava). Wales pääses lisamatšile alagrupis teiseks tulnud meeskondade vahel, kus tema vastu loositi Venemaa jalgpallikoondis. Venemaal tehti 0:0 viik ja Walesis tuli vastu võtta 0:1 kaotus, millega Venemaa kvalifitseerus finaalturniirile. 2012. aasta suveolümpiamängude jalgpalliturniiril oli ta Suurbritannia meeskonna kapten. Inglismaa Premier League'i võitja (13): 1992–93, 1993–94, 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09, 2010–11, 2012–13 Inglismaa karikavõistlused jalgpallis (4): 1993–94, 1995–96, 1998–99, 2003–04 Inglismaa liiga karikas (4): 1991–92, 2005–06, 2008–09, 2009–10 Inglismaa superkarikas jalgpallis (9) : 1993, 1994, 1996, 1997, 2003, 2007, 2008, 2010, 2013 UEFA Meistrite Liiga (2): 1998–99, 2007–08 Euroopa superkarikas (1): 1991 Kontinentidevaheline karikas (1): 1999 Jalgpalliklubide maailma karikavõistlused (1): 2008 Inglismaa noorte karikas (1): 1992 PFA aasta noore mängija auhind: 1992, 1993 Bravo auhind: 1993 BBC Walesi aasta sportlane: 1996 Matt Busby aasta mängija auhind: 1997–98 Kontinentidevahelise karika parim mängija: 1999 Premier League'i kümnendi sümboolse koondise liige: 2003 Inglismaa jalgpalli kuulsuste halli liige: 2005 Walesi aasta jalgpallur: 1996, 2006 Premier League'i kuu mängija: september 1993, august 2006, veebruar 2007 PFA sajandi meeskond: 2007 PFA aasta meeskond: 1993, 1994, 1995, 1996, 1998, 2001, 2007 Ryan Giggs on 180 cm pikk ja kaalub 68 kg. Giggs abiellus 7. septembril 2007 Stacey Cooke'iga. Neil on kaks last: Liberty Beau (sündinud 2003) ja Zachary Joseph (sündinud 2006). sealhulgas Inglismaa superkarikas, Euroopa superkarikas, Kontinentidevaheline karikas, klubide MM